Rúmlega eitthundrað eigendur í hjólhýsabyggðinni við Laugarvatn fengu í vikunni bréf frá sveitarstjórn Bláskógabyggðar um rafmagn yrði tekið af um mánaðamótin og að leitað yrði atbeina dómstóla rými þau ekki leigustæði sín. Forsvarsmaður þeirra segir að enginn geti tekið niður allt sitt á svo stuttum tíma.
Hjólhýsaeigendur, margir til nokkurra áratuga, reyndu hvað þau gátu í viðræðum við Bláskógabyggð að fá að halda áfram af vera með hjólhýsin sín við Laugarvatn. Í lok júní ákvað sveitarstjórn Bláskógabyggðar að taka ekki tilboði þeirra um þátttöku í nauðsynlegum umbótum, eins og brunavörnum, gegn því að fá framlengdan leigusamning til nokkurra ára. Um miðjan ágúst var þeim, sem voru með útrunnan leigusamning frá áramótum, tilkynnt að rafmagn yrði tekið af nú um mánaðamótin.
Við getum tekið rafmagn af þeim stæðum þar sem engin hýsi eiga að vera lengur og enginn er með heimild til að vera. Það er hægt að hafa rafmagn á þeim stæðum eru hýsi sem mega vera fram að áramótum.
Segir Ásta Stefánsdóttir sveitarstjóri Bláskógabyggðar. Rúmlega eitthundrað hjólhýsaeigendur fengu bréfið. Áður höfðu fimmtíu fjarlægt hjólhýsi sín. Þurfi fólk rafmagn til þess að taka niður palla og annað verður því bjargað, segir Ásta. Hrafnhildur Bjarnadóttir formaður Samhjóls, þrjú hundruð manna félags hjólhýsaeigenda þarna, segir fólki hafa verið brugðið við bréfið:
Við vitum alveg að við erum að fara og allt þetta. En að fá svona skell bara í lokin þetta er náttúrulega bara ekki boðlegt. Hvernig hefur ykkur gengið að selja eða flytja ykkur í burtu, sumir eru selja, sumir eru að flytja sig á aðra staði? Það hefur nú svona gengið upp og ofan. Sumir hafa hreinlega þurft að gefa eigur sínar til dæmis þeir sem elstir eru og hafa hreinlega ekki heilsu tök eða fjármagn til þess að standi í einhverju brasi.
Í bréfi Bláskógabyggðar segir líka að ef hjólhýsaeigandi rými ekki stæðið sitt sé Bláskógabyggð nauðugur sá kostur að krefjast útburðar með atbeina dómstóla og sýslumanns á kostnað leigutaka:
Já, það er náttúrulega bara eðlilegt í málum eins og bara þegar fólk hefur eitthvað á leigu og hættir ekki afnotunum þegar að leigutíminn er liðinn. Þá þarf stundum því miður að leita atbeina sýslumanns. Það getur alveg komið til þess en ég ætla nú bara að vona að það verði ekki að fólk bara fari eftir þeim samningum sem það hefur gert og það taki saman sínar eigur og yfirgefi svæðið.
Auðvitað er það nú bara ekki í lagi, í alvöru talað. Það hefði nú kannski verið svolítið mannlegra og væri kannski tímabært að sveitarstjórnin myndi nú kannski skoða það að sýna nú einu sinni mannlegu hliðina og kannski leyfa okkur að vera þarna, þó ekki væri nema mánuði lengur en þetta sem þau gefa okkur upp núna. Það er enginn að fara að taka niður, sem sagt á tveimur vikum, margra ára uppbyggingu.
Segir Hrafnhildur. Nokkrir tugir hafa leigusamning til áramóta á Laugarvatni og þurfa því ekki að rýma. Þegar allir verða farnir, segir Ásta sveitarstjóri, að farið verði í vinnu með íbúum Laugarvatns og Laugardals um hvað gera eigi við svæðið.
